KLASA: «CasesClassificationCode»

URBROJ: «RegistrationNumber»

 «Image:QRcode»

U Oklaju 18. travnja 2023. godine

**Izvješće o radu i poslovanju društva EKO Promina d.o.o. u 2022. godini**

Direktorica društva EKO Promina d.o.o.

dr. sc. Barbara Nakić-Alfirević, dipl. ing.

OPĆI PODACI O DRUŠTVU

Društvo Eko Promina d.o.o. posluje sa sjedištem u Oklaju, na adresi Put kroz Oklaj 144. Oklaj je naselje i središte Općine Promina, u Šibensko-kninskoj županiji. Nalazi se oko 14 kilometra sjeverozapadno od Drniša i oko 15 kilometara jugozapadno od Knina.

Općina Promina broji 11 naselja na ukupnoj površini cca 140 km2. Prema prvim rezultatima popisa stanovništva iz 2021. godine Općina Promina ima 933 stanovnika, što je manje u odnosu na popis stanovništva iz 2011. godine kada je imala 1.136 stanovnika i bitno manje u odnosu na popis stanovništva iz 1991. godine kada je imala 2.574 stanovnika.

Upravo je to smanjenje broja stanovnika u kombinaciji s nepovoljnom dobnom strukturom označena kao problem broj jedan za budući razvoj općine, što je važno i za sve planove društva EKO Promina d.o.o. koje svoje poslovanje obavlja na području općine. S druge strane općina je bogata mineralnim sirovinama, nalazi se na području NP Krka, te ima očuvan prirodni okoliš. Te su karakteristike označene kao najveći potencijali za budući razvoj općine.

##

## Osnovni podaci o društvu:

* Naziv: EKO PROMINA društvo s ograničenom odgovornošću za obavljanje komunalnih djelatnosti
* Skraćeni naziv: EKO PROMINA d.o.o.
* Sjedište: Put kroz Oklaj 144, Oklaj
* MBS: 100016114
* OIB: 90431466150
* Osnivač: Općina Promina
* Godina osnivanja: 2009.
* Temeljni kapital: 20.000,00 kuna
* Djelatnost: 38.11, Skupljanje neopasnog otpada
* Telefon: 022 881 046
* E-mail: kontakt@eko-promina.hr
* Web: [www.eko-promina.hr](http://www.eko-promina.hr)
* Osoba ovlaštena za zastupanje: Barbara Nakić-Alfirević, član uprave, direktor, zastupa pojedinačno i samostalno

Osnovne djelatnosti Društva, temeljem upisa u Trgovačkom sudu su:

djelatnost organiziranja sajmova, održavanje čistoće, odlaganje komunalnog otpada, održavanje javnih površina, održavanje nerazvrstanih cesta, tržnice na malo, održavanje groblja i krematorija i prijevoz pokojnika, obavljanje dimnjačarskih poslova, javna rasvjeta, djelatnost javne odvodnje otpadnih voda, vodoopskrbna djelatnost, upravljanje grobljem, skupljanje otpada za potrebe drugih, prijevoz otpada za potrebe drugih, posredovanje u organiziranju oporabe i/ili zbrinjavanja otpada u ime drugih, skupljanje, oporabe i/ili zbrinjavanja (oporabe odlaganja, spaljivanja i drugih načina zbrinjavanja otpada) odnosno djelatnost gospodarenja posebnim kategorijama otpada, uređenje zelenih površina, parkova i dječjih igrališta, obavljanje usluga parkirališta, projektiranje, građenje, uporaba i uklanjanje građevina, nadzor nad gradnjom.

## MISIJA

Osigurati, u suradnji s osnivačem, trajne i kvalitetne usluge obavljanja komunalnih poslova koristeći vlastite tehničke i ljudske potencijale, a u cilju trajnog zadovoljstva svih korisnika usluga, kao i zadovoljstva svojih djelatnika.

## VIZIJA

Biti nezaobilazan partner osnivaču i korisnicima u poslovanju i stvaranju naprednijeg društva.

U tablici 1. prikazan je broj zaposlenika po radnim mjestima.

*Tablica 1. Broj zaposlenika po radnim mjestima*

|  |  |
| --- | --- |
| Radno mjesto | Broj |
| Direktorica | 1 |
| Vozač motornog vozila | 1 |
| Radnik na prikupljanju otpada i na održavanju javnih i zelenih površina | 1 |
| Domar | 1 |

U tablici 2. prikazana je kvalifikacijska struktura zaposlenika u 2022. godini.

*Tablica 2. Kvalifikacijska struktura zaposlenika u 2022. godini*

|  |  |
| --- | --- |
| Stupanj kvalificiranosti | Broj zaposlenika |
| VSS i više | 1 |
| SSS | 2 |
| PKV, NSS | 1 |

Vlastite dionice:

Društvo EKO Promina d.o.o. nema vlastitih dionica.

Podružnice:

Društvo EKO Promina d.o.o. nema podružnica.

DJELATNOST PRIKUPLJANJA OTPADA

UVOD

U srpnju 2021. godine donesen je novi Zakon o gospodarenju otpadom (u daljnjem tekstu: Zakon) Slijedom toga 8. veljače 2022. godine na svojoj 5. sjednici Općinsko vijeće Općine Promina je donijelo Odluku o načinu pružanja javne usluge sakupljanja komunalnog otpada na području Općine Promina, a koja je usklađena s člankom 66. Zakona. Prema Zakonu o gospodarenju otpadom cijena minimalne javne usluge podijeljena je u dvije kategorije: onu koju plaća kućanstvo te u onu koju plaća onaj koji to nije (u ovu kategoriju spadaju, prema stavku 3. članka 70. Zakona, i iznajmljivači koji kao fizičke osobe pružaju ugostiteljske usluge u domaćinstvu). Zakonom je propisano da davatelj javne usluge može umanjiti cijenu javne usluge da bi poticao korisnika da odvojeno predaje otpad ili da kompostira biootpad. Stoga je ovo društvo Odluku o načinu pružanja javne usluge sakupljanja komunalnog otpada na području Općine Promina, osiguralo umanjenje mjesečne cijene javne usluge za 5,00 kuna korisnicima koji kompostiraju otpad. Zakonom je propisano i da korisnici iz kategorije koja nije kućanstvo moraju posebno ugovarati odvoz odvojeno sakupljenog otpada, što davatelju javne usluge daje mogućnost dodatne zarade od prikupljanja takvog otpada. U 2022. godini nijedan korisnik iz kategorije koji nije kućanstvo nije od ovog društva, kao davatelja javne usluge, zatražio posebno ugovaranje odvoza odvojeno sakupljenog otpada.

Javna usluga prikupljanja komunalnog otpada obuhvaća:

1. prikupljanje od „vrata do vrata“ miješanog komunalnog otpada putem zelenog spremnika, reciklabilnog komunalnog otpada (plastična ambalaža i metalna ambalaža putem žutog spremnika, miješani papir i karton putem plavog spremnika) te glomaznog otpada do 2 m3
2. prikupljanje reciklabilnog komunalnog otpada - staklena ambalaža putem zelenih spremnika od 2,5 m3 postavljenih na javnoj površini u svih 11 naselja Općine Promina
3. preuzimanje otpada u mobilnom reciklažnom dvorištu svih vrsta otpada propisanih Pravilnikom o načinu rada mobilnog reciklažnog dvorišta
4. uslugu prijevoza i predaje otpada ovlaštenoj osobi

Javna usluga sakupljanja komunalnog otpada podrazumijeva prikupljanje komunalnog otpada od pojedinog korisnika i prijevoz i predaju tog otpada ovlaštenoj osobi za obradu takvog otpada. Financira se iz sredstava prikupljenih naplatom cijene javne usluge i ugovorne kazne, a može se financirati iz proračuna jedinice lokalne samouprave i iz drugih sredstava. Predviđeno je Zakonom da Fond za zaštitu okoliša i energetsku učinkovitost financira troškove javne usluge (uslugu prikupljanja na lokaciji obračunskog mjesta korisnika usluge, uslugu preuzimanja otpada u reciklažnom dvorištu i uslugu prijevoza i predaje otpada ovlaštenoj osobi) za tokove otpada koji se sastoje pretežito od otpadne ambalaže iz sredstava prikupljenih naplatom naknade gospodarenja otpadom. Predviđeno je da se troškovi javne usluge od strane Fond za zaštitu okoliša i energetsku učinkovitost financiraju temeljem sporazuma Fond za zaštitu okoliša i energetsku učinkovitost i davatelja javne usluge kojim se određuju uvjeti sakupljanja i predaje reciklabilnog komunalnog otpada. Ovom društvu, kao davatelju javne usluge, nije poznato jeli ijedan takav sporazum potpisan. Nakana ovog društva, kao davatelja javne usluge, jest da općina bude kvalitetno pokrivena infrastrukturom za prikupljanje otpada. Sva potrebna infrastruktura je definirana Planom gospodarenja otpadom Općine Promina. Sada svi korisnici ovog društva, kao davatelja javne usluge, imaju zeleni spremnik za miješani komunalni otpad koji je označen bar kodom i čipom preko kojih se vodi evidencija o preuzetom komunalnom otpadu. Također imaju i žuti spremnik za odvojeno prikupljanje metalne i plastične ambalaže. Velika većina ima i plavi spremnik za odvojeno prikupljanje miješanog papira i kartona. U 2022. godini društvo je kupilo dodatne plave spremnike, uz sufinanciju Fonda za zaštitu okoliša i energetsku učinkovitost, koje je počelo dijeliti korisnicima koji ga nisu imali.

Miješani komunalni otpad se, za sada, predaje na odlagalište komunalnog otpada Mala Promina. Nakon uspostave cjelovitog sustava gospodarenja otpadom na području Šibensko-kninske županije, odnosno izgradnje i otvaranja centra za gospodarenje otpadom Bikarac d.o.o. očekuje se sanacija i kompletno zatvaranje odlagališta komunalnog otpada Mala Promina, nakon čega će se miješani komunalni otpad predavati u spomenuti centar za gospodarenje otpadom Bikarac d.o.o.

Glomazni otpad se, za sada, predaje ili na odlagalište komunalnog otpada Mala Promina ili u centar za gospodarenje otpadom Bikarac d.o.o.

Odvojeno prikupljena metalna i plastična ambalaža, miješani papir i karton te staklena ambalaža predaje se tvrtki Jolly EKO d.o.o.

Sav ostali odvojeno prikupljeni otpad, putem mobilnog reciklažnog dvorišta, predaje se ovlaštenom sakupljaču.

Obrazac Izvješća o radu

Temeljem stavka 4. članka 69. Zakona o svom radu davatelj javne usluge dužan je predstavničkom tijelu jedinice lokalne samouprave podnijeti Izvješće o radu do 31. ožujka tekuće godine za prethodnu kalendarsku godinu te isti dostaviti Ministarstvu gospodarstva i održivog razvoja. Izvješće o radu sadrži opće podatke o području pružanja javne usluge, obračunskim mjestima, korisnicima usluge i odvojenom prikupljanju otpada, podatke o redovitosti sustava, podatke o kvaliteti pružanja javne usluge i ekonomskoj učinkovitosti sustava sakupljanja komunalnog otpada. Obrazac Izvješća o radu objavljuje se na mrežnoj stranici Ministarstva gospodarstva i održivog razvoja.

GOSPODARENJE KOMUNALNIM OTPADOM

Sakupljanje i odvoz miješanog komunalnog otpada, reciklabilnog otpada i glomaznog otpada od korisnika javne usluge obavlja se na području čitave Općine Promina. Sva naselja i kućanstva koja im pripadaju imaju mogućnost propisnog odlaganja otpada. Prikupljanje otpada se, po naseljima, vrši prema unaprijed određenom rasporedu.

Prikupljanje komunalnog otpada od pojedinih pravnih osoba se vrši putem Izjave o načinu korištenja javne usluge prikupljanja komunalnog otpada kojom je definiran zaduženi volumen spremnika, a vrši se, također, prema unaprijed određenom rasporedu.

U 2022. godini prikupljanjem je obuhvaćeno 824 korisnika od čega je 796 korisnika kućanstvo i 28 korisnika koji nisu kućanstvo. Broj stanovnika Općine Promina je 943. Za prikupljanje i odvoz miješanog komunalnog otpada i odvojeno prikupljenog reciklabilnog otpada društvo EKO Promina d.o.o. raspolaže s jednim teretnim vozilom marke MAN, registracijske oznake ŠI 440 FT, za prijevoz tereta najveće dopuštene mase do 3530 kg, s FARID komunalnom nadogradnjom za prikupljanje otpada zapremnine 10 m3.

SAKUPLJANJE KOMUNALNOG OTPADA

Za sakupljanje miješanog komunalnog otpada korisnicima je podijeljeno 847 zelenih spremnika volumena 120 litara odnosno 18 zelenih spremnika volumena 1100 litara. Miješani komunalni otpad se prikuplja jedanput tjedno u svakom od 11 naselja Općine Promina.

ODVOJENO SAKUPLJANJE KOMUNALNOG OTPADA

Za odvojeno sakupljanje plastične i metalne ambalaže korisnicima je podijeljeno 700 žutih spremnika volumena 120 litara te 510 plavih spremnika volumena 120 litara za odvojeno sakupljanje miješanog papira i kartona. Plastične i metalne ambalaža kao i miješani papir i karton se sakupljaju jedanput mjesečno u svakom od 11 naselja Općine Promina. Raspored odvoza odvojeno sakupljenog otpada s kućnog praga korisnika dan je u Obavijesti o sakupljanju komunalnog otpada, koja se korisniku dostavlja na kućnu adresu te se dodatno objavljuje na mrežnoj stranici društva. Informacija o lokacijama spremnika za odvojeno sakupljanje staklene ambalaže objavljuje se na mrežnoj stranici društva.

MOBILNO RECIKLAŽNO DVORIŠTE

Davatelj usluge raspolaže s jednim mobilnim reciklažnim dvorištem za čiji rad je dana 14. srpnja 2021. godine donesen Pravilnik o načinu rada mobilnog reciklažnog dvorišta. Lokacije mobilnog reciklažnog dvorišta navedene su u informaciji o lokacijama mobilnog reciklažnog dvorišta po naseljima koja je dostupna na mrežnoj stranici društva. Broj upisa u očevidnik reciklažnih dvorišta je REC-184-M-1.

SPREMNICI NA JAVNIM POVRŠINAMA

U svakom od 11 naselja Općine Promina postavljen je po jedan zeleni spremnik volumena 2,5 m3 za prikupljanje stakla. Informacija o lokacijama spremnika za odvojeno sakupljanje komunalnog otpada (stakla) postavljenih na javnoj površini dostupna je na internetskoj stranici davatelja usluge.

ODVOJENO SAKUPLJANJE U SUSTAVU „OD VRATA DO VRATA“

Od 1. srpnja 2021. godine uveden je sustav prikupljanja otpada „od vrata do vrata“ te se time prešlo na sustav prikupljanja otpadne plastične ambalaže, metalne ambalaže, miješanog papira i kartona na kućnom pragu. U tu svrhu je korisnicima podijeljeno 700 žutih spremnika volumena 120 litara te 510 plavih spremnika volumena 120 litara.

KOMPOSTIRANJE BIORAZGRADIVOG OTPADA

U svrhu izdvajanja biorazgradivog otpada iz miješanog komunalnog otpada Općina Promina je početkom 2022. godine, uz sufinanciju Fonda za zaštitu okoliša i energetsku učinkovitost kupila, kompostera 400 te ih dala ovom društvu, kao davatelju javne usluge, na raspolaganje. Slijedom toga, ovo društvo je u 2022. godini objavilo poziv korisnicima da dođu zadužiti svoj komposter te na račun izdvajanja biorazgradivog otpada iz miješanog komunalnog otpada ostvare umanjenje mjesečne cijenu javne usluge za 5,00 kuna. Pozivu se odazvalo svega 76 korisnika.

ODLAGALIŠTE MALA PROMINA

Trošak zbrinjavanja miješanog komunalnog otpada i glomaznog otpada na odlagalištu Mala Promina prikazan je u tablici 1. U tablici 2. prikazan trošak zbrinjavanja plastične i staklene ambalaže u tvrtki Jolly EKO d.o.o. dok je u tablici 3. prikazan trošak zbrinjavanja otpada prikupljenog u mobilnom reciklažnom dvorištu.

*Tablica 1. Trošak zbrinjavanja miješanog komunalnog otpada i glomaznog otpada na odlagalištu Mala Promina*

|  |  |  |  |  |
| --- | --- | --- | --- | --- |
| Odlaganje MKO (odlagalište Mala Promina) | 2019. | 2020. | 2021. | 2022. |
| Zbrinuto(tonama)  | 161,000 | 276,488 | 261,501 | 243,180 |
| Trošak predaje bez PDV-a(kuna) | 35.758,00 | 57.137,00 | 56.165,00 | 60.795,03 |

*Tablica 2. Trošak zbrinjavanja plastične i staklene ambalaže u tvrtki Jolly EKO d.o.o.*

|  |  |  |  |  |
| --- | --- | --- | --- | --- |
| Pogon za reciklažu ambalaže tvrtke Jolly EKO d.o.o. | 2019. | 2020. | 2021. | 2022. |
| Predano(tona)  | 0,00 | 0,00 | 0,00 | 8,40 |
| Trošak predaje bez PDV-a(kuna) | 0,00 | 0,00 | 0,00 | 8.130,00 |

*Tablica 3. Trošak zbrinjavanja otpada prikupljenog u mobilnom reciklažnom dvorištu*

|  |  |  |  |  |
| --- | --- | --- | --- | --- |
| Ovlašteni sakupljač tvrtka Cian d.o.o. | 2019. | 2020. | 2021. | 2022. |
| Predano(tona)  | 0,00 | 0,00 | 0,00 | 0,497 |
| Trošak predaje bez PDV-a(kuna) | 0,00 | 0,00 | 0,00 | 2.623,00 |

KOLIČINE SAKUPLJENOG KOMUNALNOG OTPADA

MIJEŠANI KOMUNALNI OTPAD

Miješani komunalni otpad je otpad iz kućanstva i otpad iz drugih izvora koji je po svojstvima i sastavu sličan otpadu iz kućanstva, te je u Katalogu otpada označen kao 20 03 01. Budući da se tek od 1. srpnja 2021. godine počeo provoditi sustav „od vrata do vrata“ i da se tek od tada počelo s prikupljanjem reciklabilnog otpada (plastike, metala, miješanog papira i kartona i stakla) u 2022. godini je zabilježen lagani pad prikupljenih količina u odnosu na 2021. godinu, u kojoj nije bio zabilježen značajniji pad prikupljenih količina miješanog komunalnog otpada u odnosu na prethodne godine. Sav prikupljeni miješani komunalni otpad zbrinjava se na odlagalištu Mala Promina.

ODVOJENO SAKUPLJENI KOMUNALNI OTPAD

Planom gospodarenja otpadom Općine Promina za razdoblje od 2018. godine do 2023. godine predviđeno je postupno dostizanje postavljenih ciljeva u gospodarenju otpadom, uz pretpostavku da su osigurani preduvjeti. U razdoblju prije 2018. godine uložilo se, uz pomoć Fonda za zaštitu okoliša i energetsku učinkovitost, u nabavku 11 spremnika volumena 2,5 m3, za prihvat odvojeno sakupljenog stakla. U razdoblju od 2018. godine do trenutka pisanja ovog izvještaja nije se značajno ulagalo u infrastrukturu koja bi predstavljala preduvjete za dostizanje ciljeva u gospodarenju otpadom. U 2020. godini uložilo se, uz 80 % sufinanciranje Fonda za zaštitu okoliša i energetsku učinkovitost, u nabavku žutih spremnika volumena 120 litara i plavih spremnika volumena 120 litara te zelenih spremnika volumena 2,5 m3 koji su osigurali preduvjete za odvojeno sakupljanje plastike, metala, miješanog papira i kartona te stakla na mjestu njihovog nastanka, odnosno kod korisnika. Žuti i plavi spremnici su korisnicima podijeljeni u svibnju i lipnju 2021. godine te se korisnicima dala uputa o potrebi odvojenog sakupljanja komunalnog otpada. Zeleni spremnici su postavljeni u naselja na javnoj površini.

Stopa odvojeno sakupljenog otpada u 2022. godini prikazana je u tablici 4.

*Tablica 4. Stopa odvojeno sakupljenog otpada u 2022. godini*

|  |  |  |  |
| --- | --- | --- | --- |
| Vrsta otpada | Ključni broj otpada | Ukupno prikupljena masa u tonama | Udio u ukupno prikupljenoj masi u postotcima  |
| Otpadni tiskarski toneri koji sadrže opasne tvari | 080317\* | 0,012 | 0,00 |
| Miješani papir i karton | 150101 | 6,250 | 2,52 |
| Plastična ambalaža | 150102 | 5,400 | 2,09 |
| Staklena ambalaža | 150103 | 3,00 | 1,16 |
| Crijep/pločice i keramika | 170103\* | 0,330 | 0,13 |
| Fluorescentne cijevi i ostali otpad koji sadrži živu | 200121\* | 0,002 | 0,00 |
| Plastika | 200139 | 0,150 | 0,06 |
| Miješani komunalni otpad | 200301 | 240,080 | 92,83 |
| Glomazni otpad | 200307 | 3,130 | 1,21 |
|  |  | 258,624 | 100,00 |

Namjera je bila započeti s odvajanjem korisnog otpada, međutim to do kraja 2021. godine nije u potpunosti zaživjelo, jednim dijelom zbog nenamjerne greške korisnika, a drugim, većim, dijelom, zbog nesavjesnog postupanja korisnika koji u spremnike ne odlažu ono za što su predviđeni. U 2022. godini odvojeno je sakupljeno, putem mobilnog reciklažnog dvorišta, samo nešto više različitih vrsta otpada u odnosu na prethodne godine, a koje su predane ovlaštenim sakupljačima.

POTICAJNA NAKNADA ZA SMANJENJE KOLIČINE MIJEŠANOG KOMUNALNOG OTPADA

Poticajna naknada je mjera kojom se potiče jedinica lokalne samouprave da, u okviru, svojih ovlasti provede mjere kojima se smanjuje udio miješanog komunalnog otpada u komunalnom otpadu koji nastaje na području te jedinice lokalne samouprave. Obveznik plaćanja poticajne naknade je jedinica lokalne samouprave temeljem rješenja Fonda za zaštitu okoliša i energetsku učinkovitost. Fond za zaštitu okoliša i energetsku učinkovitost, do 31. prosinca tekuće kalendarske godine za prethodnu kalendarsku godinu, donosi po službenoj dužnosti rješenje kojim utvrđuje obveznika plaćanja i iznos poticajne naknade za kalendarsku godinu.

Algoritam za izračun poticajne naknade promijenjen je novim Zakonom o gospodarenju otpadom, na način da nema više granične 2015. godine, već se prekomjerna količina miješanog komunalnog otpada izračunava kao razlika stvarne količine miješanog komunalnog otpada i one koja proizlazi primjenom ciljne stope odvojenog sakupljanja u toj godini na ukupnu količinu komunalnog otpada u jedinici lokalne samouprave. Poticajna naknada po novom algoritmu obračunavat će se već za 2021. godinu.

U tablici 5. prikazan je izračun poticajne naknade za Općinu Promina za 2021. godinu prema rješenju Fonda za zaštitu okoliša i energetsku učinkovitost. Izračun poticajne naknade za Općinu Promina za 2022. godinu nije prikazan jer rješenje vezano za poticajnu naknadu za Općinu Promina za 2022. godinu nije izdano do trenutka pisanja ovog izvješća.

Podaci korišteni za izračun prikazan u tablici 4. temelje se na verificiranim podacima koje davatelj javne usluge upisuje u bazu Registar onečišćivača okoliša do 31. ožujka tekuće godine za prethodnu kalendarsku godinu.

*Tablica 5. Izračun poticajne naknade za Općinu Promina za 2022. godinu*

|  |  |  |  |  |  |  |
| --- | --- | --- | --- | --- | --- | --- |
| Masa ukupnog komunalnog otpada prikupljenog u okviru javne usluge u 2021. godini(tona)(mUK) | Granična količina miješanog komunalnog otpada u 2021. godini(tona)(mUKx0,54) | Masa miješanog komunalnog otpada prikupljen u sklopu javne usluge u 2021. godini(tona)(mMKO) | Masa sakupljenog miješanog komunalnog otpada koja prekoračuje graničnu količinu miješanog komunalnog otpada u 2021. godini(tona)(mSK=mMKO-(mUKx0,54)) | Jedinična poticajna naknada za 2021. godinu(kn/t) | Iznos poticajne naknade za 2021. godinu (kn) | Iznos poticajne naknade za 2021. godinu (kn) od1.1.2021.do 31.12.2021. |
| 261,4500 | 141,1800 | 258,8000 | 117,6200 | 200,00 kn/t | 23 524,00 | 23 524,00 |

EDUKACIJA GRAĐANA S CILJEM STVARANJA DRUŠTVA KOJE PAMETNO BRINE O OKOLIŠU

Edukacija građana tijekom 2022. godine većinom se svodila na komunikaciju putem mrežne stranice društva EKO Promina d.o.o. U 2022. godini društvo EKO Promina d.o.o. je izradilo informativni letak naziva Obavijest o sakupljanju komunalnog otpada koji je poslan svakom korisniku na njegovu dostavnu adresu te je postavljen i na mrežnim stranicama društva.

Sukladno članku 114. Zakona jedinica lokalne samouprave dužna je o svom trošku, na odgovarajući način osigurati godišnje provedbu informativnih aktivnosti u svezi gospodarenja otpadom na svojem području, a osobito najmanje jednu javnu tribinu, te informativne publikacije o gospodarenju otpadom. Aktivnosti spomenute u članku 114. Zakona, u 2022. godini nisu provedene.

DJELATNOST UPRAVLJANJA GROBLJIMA

Druga glavna djelatnost društva je upravljanje grobljima. Društvo upravlja s četiri groblja na području Općine Promina. Društvo od operativnih poslova na grobljima obavlja redovno održavanje zelenih površina, te prikupljanje i odvoz otpada iz postavljenih spremnika. Spremnici su postavljeni na svim grobljima i to u svrhu odvojenog prikupljanja otpada: posebni spremnici za lijevane lampione i lampione s termo uloškom, posebni spremnici za elektronske lampione, spremnici za plastične posude u kojima su cvjetni aranžmani te spremnici za uvenule cvjetne aranžmane.

Za vođenje grobnog očevidnika društvo koristi program Memento koji je proizvod tvrtke Axiom d.o.o. iz Čakovca. U sklopu grobnog očevidnika društvo vodi evidenciju korisnika grobnih mjesta te registar umrlih osoba.

U grobnom očevidniku zavedena su 1022 grobnih mjesta od strane 1494 korisnika, od čega 745 korisnika u Lukaru, 399 korisnika u Mratovu, 274 korisnika u Oklaju i 67 korisnika u Razvođu. Postoji još grobnih mjesta koja nitko nije preuzeo iako se korisnike istih, još davne 2012. godine, Odlukom o upravljanju grobljima, pozvalo da to učine.

U 2022. godini društvo je izdalo 9 suglasnost za izvođenje radova na grobljima.

U 2022. godini društvo je oglasilo dva grobna mjesta za dodjelu na neodređeno vrijeme te su se prema njima i dodijelila.

U 2022. godini društvo je upisalo 37 umrlih osoba u registar umrlih, od čega 15 na groblju Lukar, 6 na groblju u Mratovu, 8 na groblju u Oklaju i 1 na groblju u Razvođu.

# DJELATNOST ODRŽAVANJA KOMUNALNE INFRASTRUKTURE

Treća glavna djelatnost društva je održavanje komunalne infrastrukture. Komunalne djelatnosti kojima društvo EKO Promina d.o.o. osigurava održavanje komunalne infrastrukture su:

* održavanje javnih površina na kojima nije dopušten promet motornim vozilima
* održavanje javnih zelenih površina
* održavanje građevina, uređaja i predmeta javne namjene
* održavanje groblja i krematorija unutar groblja
* održavanje čistoće javnih površina

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost.

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

Pod održavanjem groblja i krematorija unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

Jedinice lokalne samouprave mogu odlukom predstavničkog tijela trgovačkim društvima i javnim ustanovama koje obavljaju djelatnost održavanja nerazvrstanih cesta, djelatnost održavanja groblja i krematorija unutar groblja i djelatnost usluge ukopa i kremiranja pokojnika u krematoriju unutar groblja povjeriti vršenje javnih ovlasti u obavljanju tih komunalnih djelatnosti.

U tablici 7. dan je prikaz obavljenih poslova vezanih za održavanje javnih zelenih površina u 2022. godini.

*Tablica 7. Prikaz obavljenih poslova vezanih za održavanje javnih zelenih površina u 2022. godini*

|  |  |  |
| --- | --- | --- |
| Održavanje javnih i zelenih površina | Jedinica mjere | Količina |
| Ručno čišćenje ulica, parkirališta, pješačkih staza | m2 | 56.124,00 |
| Ručna košnja zelenih površina | m2 | 49.000,00 |
| Jednostavni i složeni radovi  | sat | 11,00 |
| Obrezivanje drveća različitih raspona krošnje (po svim naseljima ) | sat | 133,00 |
| Zalijevanje sezonskog cvijeća i trajnica | sat | 18,00 |
| Popravci na javnim površinama | sat | 16,00 |

Upravljanje Domom kulture u Mratovu

Vezano za Dom kulture u Mratovu, osim održavanja javne zelene površine oko njega, nije bilo aktivnosti.

Upravljanje mrtvačnicom u Oklaju

Vezano za mrtvačnicu u Oklaju odvijale su se sljedeće aktivnosti: dva puta mjesečno čišćenje unutarnjeg prostora mrtvačnice te održavanje javne zelene površine oko mrtvačnice, u zimskom i jesenskom periodu jedanput mjesečno dok u ljetnom i proljetnom periodu dva puta mjesečno.

OPĆI ZAKONI I POZAKONSKI AKTI NADLEŽNI ZA RAD TIJELA JAVNE VLASTI:

Kako je tijelo javne vlasti prema članku 10. Zakona o pravu na pristup informacijama (NN 25/13, 85/15) obavezno na svojoj internetskoj stranici proaktivno objavljivati informacije izrađena je internetska stranica društva početkom 2021. godine na adresi: [www.eko-promina.hr](http://www.eko-promina.hr) za što su utrošena određena sredstva. Također su i izdvojena određena sredstva za njeno održavanje. Takva sredstva se u prošlosti društva nisu izdvajala jer nije bila izrađena internetska stranica. Za potrebe ažuriranja i objavu informacija na internetskoj stranici imenovana je zaposlenica Barbara Nakić-Alfirević.

U 2022. godini izrađeni su sljedeći opći akti i odluke:

1. Godišnji plan rada povjerenika za etiku za 2023. godinu
2. Odluka o imenovanju povjerenika za etiku od 14. 12. 2022. godine
3. Obrazac početne procjene elemenata digitalne pristupačnosti
4. Plan edukacije zaposlenika u 2023. godini iz područja borbe protiv korupcije te područja etike u poduzetništvu
5. Kalendar važnih događaja koji se očekuju u 2023. godini
6. Pravilnik o uvjetima korištenja službenih automobila, privatnih automobila u službene svrhe, službenih mobilnih telefona, službene informatičke opreme, redovnih zrakoplovnih linija, sredstava reprezentacije i sredstava za službena putovanja
7. Procedura objavljivanja dokumenata na mrežnoj stranici društva EKO PROMINA d.o.o.
8. Plan klasifikacijskih oznaka i brojčanih oznaka pismena u društvu EKO PROMINA d.o.o. za 2023. godinu
9. Plan savjetovanja s javnošću za 2023. godinu
10. Godišnji plan rada službenika za informiranje za 2023. godinu
11. Operativni plan civilne zaštite pravne osobe EKO PROMINA d.o.o. u travnju 2022. godine s Prilogom 8. Evidencija pravnih osoba u sustavu civilne zaštite
12. Plan nabave za 2023. godinu
13. Registar ugovora za 2022. godinu
14. Izrađena knjiga poslovnih udjela

U 2021. godini uvedena je mogućnost slanja računa u elektroničkom obliku, uz uvjet da korisnici potpišu suglasnost za prihvat računa u elektroničkom obliku. Do kraja 2022. godine društvo je zaprimilo 68 potpisanih suglasnosti za prihvat računa u elektroničkom obliku.

U 2022. godini društvo je primilo 13 prigovora i/ili reklamacija. Na svih 13 prigovora i/ili reklamacija društvo je odgovorilo u, Zakonom o zaštiti potrošača, propisanom roku od 15 dana od primitka prigovora.

*Tablica 8. Prikaz broja primljenih prigovora i/ili reklamacija u 2022. godini*

|  |  |  |
| --- | --- | --- |
| Godina | 2021. godina | 2022. godina |
| Broj primljenih prigovora i/ili reklamacija | 20 | 13 |

Društvo je u 2022. godini poslalo 14 opomena pravnim i fizičkim korisnicima i 87 prijedloga za ovrhu pravnim i fizičkim korisnicima.

U 2022. godini obavljena je sljedeća edukacija zaposlenika:

Barbara Nakić-Alfirević:

1. Osposobljavanje za članove stožera civilne zaštite 8. 4. 2022. godine
2. Prilagodba gospodarstva u procesu zamjene hrvatske kune eurom 14. 6. 2022. godine
3. Jednodnevni program Nova uredba o uredskom poslovanju 15. 6. 2022. godine
4. Jednodnevni program Ponovna uporaba informacija i otvoreni podaci 20. 6. 2022.godine
5. Jednodnevni program Digitalna pristupačnost – online edukacija 5. 7. 2022. godine
6. Jednodnevni program Zaštita osobnih podataka – GDPR 7. 12. 2022. godine
7. Online radionica "Kemijska reciklaža - moguće rješenje za ostali miješani otpad?" 29. 11. 2022. godine

Drago Agić, Nenad Radas i Dražen Grgurević:

1. Borba protiv korupcije i etika u poduzetništvu 23. 5. 2022. godine i 6. 6. 2022. godine

Nenad Radas, Dražen Grgurević i Slavko Samardžija:

1. Borba protiv korupcije i etika u poduzetništvu 24. 10. 2022. godine i 21. 11. 2022. godine

U ožujku i travnju 2022. godine je provedeno savjetovanje s javnošću za prijedlog cjenika usluge prikupljanja miješanog komunalnog otpada s obrazloženjem cijene i izmjene cijene te obrazloženje načina na koji je određena cijena obvezne minimalne javne usluge.

U lipnju 2022. godine osnovano je povjerenstvo za reklamacije potrošača pri HGK.

U kolovozu 2022. godine društvo EKO PROMINA d.o.o. je pristupilo Etičkom kodeksu pouzdanog i transparentnog uvođenja eura U RH s ciljem stvaranja povjerenja i sigurnog okruženja za potrošače.

U 13. srpnja 2022. godini društvo je bilo pod nadzorom tijela MUP, Ravnateljstvo civilne zaštite, Područni ured civilne zaštite Split, Služba civilne zaštite Šibenik, Odjel inspekcije, tom prilikom nisu nađene nepravilnosti u provedbi Zakona o sustavu civilne zaštite koje se odnose na obveze pravne osobe određene odlukama jedinica lokalne i regionalne (područne) samouprave kao pravne osobe od interesa za sustav civilne zaštite.

Ovom Izvješću o radu i poslovanju društva EKO Promina d.o.o. u 2022. godini prilog je Godišnji financijski izvještaja GFI-POD za 2022. godinu.